section_heading: Životopis
paragraph_text: Rodio se je u Splitu 1845. godine. U rodnom gradu pohađao je osnovnu i srednju školu. U Beču je završio studij matematike i fizike. Zaposlio se je kao profesor matematike i fizike u splitskoj realnoj gimnaziji 1864. godine gdje je bio suplentom (kad je u svojstvu suplenta 24. prosinca 1864. došao u realku, 27. prosinca kao gimnazijski suplent primljen je dominikanac o. Jordan Zaninović) i poslije stalnim profesorom do 1873. godine. Potom je jedno vrijeme radio u Šibeniku na nižoj realci te upraviteljem ženske preparandije u Dubrovniku do 1875. godine. Od 1875. do 1877. privremenim je upraviteljem Velike realke i pomorske škole. Od tada je na dužnosti ravnatelja splitske Realke sve do odlaska u mirovinu 1899. godine.